google/wiki40b huggingface dataset:
Mikuláš Nadaný

Život

Približne od roku 1649 do roku 1654 zastával funkciu najvyššieho kapitána mestskej rady mesta Vráble, zároveň bol kapitánom vrábeľskej pevnosti. V roku 1652 spolu so 100 jazdcami hradnej posádky mestečka Vráble bojoval proti Turkom pri obci Veľké Vozokany po boku Esterháziovcov. Táto bitka sa zapísala do dejín ako Vozokanská bitka a bolo to prvé veľké víťazstvo kráľovského vojska nad tureckým vojskom na území Slovenska. Gróf Mikuláš Nadaný spolu so stočlennou vrábeľskou hradnou posádkou bol zranený.
Novohradským kapitánom bol v rokoch 1654 – 1663. Dňa  17. apríla 1659 získal titul baróna.
V roku 1663, keď bol Mikuláš hradným kapitánom Novohradu, vojsko na hrade trpelo hladom, pretože armáda prestala dostávať pravidelný žold. Takto oslabených vojakov napadli v tom istom roku Turci, a tak Mikuláš odovzdal Turkom bez boja hrad. Baša Kaplan zaútočil na hrad so svojou 6000-člennou posádkou spolu so sedmohradským kniežaťom Michalom Apafym. Hrad pričlenili k ejáletu Nové Zámky. Novohrad sa stal centrum sandžaku. Jeho veliteľom bol beg Mehmed Colák, s prezývkou Csonkabég (= Okyptený beg), ktorá vznikla z faktu, že mal odseknutú časť ruky.

Rodina

Mikuláš Nadaný bol ženatý s Magdalénou Mindszety  de Vicze. Spolu mali päť detí. Jeho jediný syn Michal  Nadaný bol levickým hradným kapitánom, zomrel  v roku 1671. Okrem syna mali ešte štyri dcéry: Magdalénu, Alžbetu-Žofiu, Barbaru a Katarínu.  Magdaléna zomrela ešte ako malé dieťa, Alžbeta-Žofia sa najskôr vydala za baróna Juraja  Ghillányho (zomrel v roku 1697)  a neskôr ako vdova si zobrala za manžela Františka Sigraya (4.9.1648 Stupava – 1694 Bratislava), František touto svadbou získal titul vrábeľkého hradného kapitána. Alžbeta – Žofia zomrela dňa 31.8.1733 v maďarskom meste Kisvárda. Barbara sa vydala za Štefana Sándora a Katarína (? – 25. 4. 1721) si v roku 1671 zobrala za manžela Štefana Pybera de Gyerkény (? – 1729).
Bricy

Poloha

Obec má rozlohu 12,66 km². Najvyšší bod je položený 131 m n. m. a najnižší bod 116 m n. m.

Obyvateľstvo

Počet obyvateľov obce je 544 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chróman zinočnatý

Chróman zinočnatý (ZnCrO₄)
Pripravil ho francúzsky chemik Louis Nicolas Vauquelin v roku 1809.
Le Marillais

Poloha

Obec má rozlohu 9,47 km². Najvyšší bod je položený 36 m n. m. a najnižší bod 6 m n. m.

Obyvateľstvo

Počet obyvateľov obce je 1 097 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Niel

Obyvateľstvo

Niel má približne 9 268 obyvateľov (2010).
Reuven Ramaty High Energy Solar Spectroscopic Imager

Popis

RHESSI je rotáciou stabilizovaná družica postavená na základe služobného modulu SA-200S s telom z priehradovej trubkovej konštrukcie tvaru osembokého hranola kombinovaného s skoseným ihlanom s rozmermi 1,0×1,0×2,16 m (priečne rozmery pri štarte vrátane zložených panelov 1,1×1,1 m) je vybavená štyrmi pevnými výklopnými panelmi fotovoltaických článkov umiestnenými do kríža s rozpätím po sklopení 5,77 m a dobíjajúcimi 16 Ah akumulátorovú batériu. Vnútri valcového puzdra nesie zobrazujúci mriežkový spektrometer, pracujúci v oblasti röntgenového a gama žiarenia (rozsah energií 3 keV až 20 MeV) s germániovými detektormi, chladenými na 77 K (-196 °C), určený predovšetkým na skúmanie slnečných erupcií. Dáta sú zaznamenávané do palubnej polovodičovej pamäte s kapacitou 4 GB a vysielané na povel na Zem (výkon vysielača 5 wattov, rýchlosť prenosu 125 kbit/s, 1 Mbit/s resp. 4 Mbit/s). Rotačná os je zameraná na Slnko s presnosťou ± 0,2°; jej orientáciu zisťuje presný sledovač Slnka (presnosť určenia ± 0,05°) a magnetometer. Zmeny rotačnej osi zabezpečujú magnetické cievky.

Misia

Misia RHESSI je navrhnutá na sledovanie slnečných erupcií v spektre od mäkkého röntgenového žiarenia do gama žiarenia a implementáciu spektroskopie vo vysokom rozlíšení. Podľa očakávania vedcov je väčšina energie uvoľnenej pri slnečnej erupcii spotrebovaná pre urýchlenie elektrónov, ktoré emitujú röntgenové žiarenie, a protónov a iónov, ktoré emitujú gama žiarenie. Hlavný prínos RHESSI spočíva práve v spojení schopnosti snímkovania röntgenového a gama žiarenia s možnosťou vykonávania spektroskopie vo vysokom rozlíšení, čo umožňuje určiť detailné energetické spektrum pre každú vytvorenú snímku. Vďaka tomu je možné určiť, kde sú aké častice urýchľované a na aké energie, čo pomáha pochopiť základy vysoko energetických procesov počas slnečných erupcií.
Okrem sledovania Slnka prispela družica aj k štúdiu Zeme, keď ako prvá zaznamenala a presne zmerala, gama záblesky pochádzajúce zo zemskej atmosféry. Podľa údajov z družice, sú tieto záblesky oveľa častejšie, než sa čakalo, a emitované gama žiarenie má vyššie frekvencie ako je priemerná frekvencia gama žiarenia z kozmických zdrojov.
Chamesson

Poloha

Obec má rozlohu 15,76 km². Najvyšší bod je položený 348 m n. m. a najnižší bod 237 m n. m.

Obyvateľstvo

Počet obyvateľov obce je 283 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nepatrím medzi…

Výroba albumu

Momo (Roman Grigely) - rap, texty
Peter Bulík - Gitara
Juraj Široký - basgitara
Mŕtvy Aleš - Bubny
Janko, Mako, Mŕtvy Aleš - produkcia
Sauverny

Polohopis

Sauverny má rozlohu 1,89 km². Najvyšší bod je položený 516 m n. m. a najnižší bod 449 m n. m.

Obyvateľstvo

Sauverny má 1083 obyvateľov (2009).
Graf vývoja obyvateľstva:
Zdroje: INSEE
Peter Kopecký (hokejista)

Klubový hokej

Peter Kopecký je odchovancom klubu MHK Dubnica nad Váhom. Svoju premiéru v seniorskom hokeji absolvoval v sezóne 2007/08, keď nastúpil v extralige za reprezentáciu do 20 rokov na 12 stretnutí. V tejto sezóne odohral medzi mužmi ešte jedno stretnutie v 1. lige v drese HC Dukla Senica proti mužstvu ŠHK 37 Piešťany. V tomto stretnutí zaznamenal 1 gól a na ďalšie 2 prihral. Ďalších 40 stretnutí odohral za trenčianskych juniorov. V ďalšej sezóne odohral za reprezentáciu do 20 rokov v extralige 35 stretnutí. V tejto sezóne si zahral aj na Majstrovstvách sveta do 20 rokov, kde obliekol reprezentačný dres v 7 stretnutiach. Ďalšie tri sezóny hrával extraligu za Duklu Trenčín. V sezóne 2012/13 vystriedal v extralige až tri kluby. Sezónu začal v Trenčíne, neskôr hral v Banskej Bystrici a dokončil ju v Žiline. Pred sezónou 2013/14 podpísal zmluvu s francúzskym klubom Val Vanoise, ktorý hrá tretiu najvyššiu francúzsku súťaž. Po jednej sezóne vo Francúzsku prestúpil do nórskeho klubu Nes Ishockeyklubb v 1. divízii, čo je 2. nórska liga. Po skončení sezóny v Nórsku si išiel predĺžiť sezónu na Nový Zéland, kde podpísal zmluvu s klubom Canterbury Red Devils. Sezónu 2015/16 opäť odohral v drese nórskeho klubu Nes Ishockeyklubb.
Stredoslovenské nárečia

Tzv. juhoslavizmy

Niektoré zo znakov stredoslovenských nárečí majú paralely v južnoslovanských jazykoch. Sú to napr. rat-, lat- namiesto praslovanského ort-, olt-; l namiesto praslovanského dl, tl a ďalšie. Keďže sa tradične predpokladalo, že ide o javy, ktoré v dávnej minulosti prenikli na Slovensko z južnoslovanského územia, tradične sa označujú ako juhoslavizmy v slovenčine. Existuje veľmi veľa názorov na pôvod juhoslavizmov v strednej slovenčine: prienik z južnoslovanského územia v praslovanskom období; stopy po zaniknutom slovanskom jazyku v podunajskej oblasti - dnešnom Maďarsku; autochtónne "československé" javy z neskorého stredoveku; výsledok rôznych staroslovanských migračných procesov a pod. Podľa  R. Krajčoviča ide len o staršiu vrstvu nezápadoslovanských javov v praslovanskom základe slovenčiny a vznikla ako výsledok najstaršieho osídľovania stredného Slovenska od juhu resp. juhovýchodnej oblasti zakarpatskej pravlasti.
Vedenie (filozofia)

Vedenie vo filozofii je isté poznanie; súbor kognitívnych a dignitívnych významových útvarov a významových procesov.
Vedenie rôznych dôb sa odlišuje ... v tom, čo sa chápe (hodnotí) ako poznateľné, možné a nepoznateľné, aké sú kritéria poznateľnosti a istoty poznania, a celý tento komplex základných pojmových modelov a hodnôt je vymedzený horizontom toho, čo vôbec možno vnímať, poznávať, myslieť, na čo sa možno pýtať. Tento horizont ... si treba uvedomiť a pochopiť, že naše vedenie nie je absolútne, ale kondicionálne, t. j. že platí v medziach, ktoré sú dané uvedenými faktormi (nazývajme ďalej celok týchto vzájomne sa ovplyvňujúcich faktorov systém vedenia tej ktorej epochy). O predpokladoch tvoriacich tento systém vedenia sa nepochybuje, sú nedokázateľné.

Názory

Podľa Aristippa má vedenie za svoj predmet obsah našich pocitov.
Podľa Aristotela je vedenie (techné či epistémé) to, po čom od prirodzenosti túžia všetci ľudia. Vedenie ľudia získavajú skúsenosťou, vzniká zo skúsenosti, keď si človek z čiastočnej skúsenosti utvorí všeobecné pravidlo, no k vedeniu treba dôvod, treba poznať podstatu javov, ich príčinnú súvislosť. Vedenie vyniká nad skúsenosťou istotou a úplnosťou.
Podľa Platóna je vedenie jedna zo základnych podmienok poznania veci; existujú tri druhy vedenia: vedenie v užšom zmysle (EPISTÉMÉ), rozumové pochopenie (NÚS) a pravdivé mienenie (ALÉTHÉS DOXA); tieto majú spoločné to, že sú obsiahnuté v duši a líšia sa tým, že sa rôzne približujú k poznávanému súcnu: najbližšie má k súcnu rozumové pochopenie.
U stoikov je vedenie poznanie božských a ľudských vecí. Toto poznanie je jedným z prostriedkou dosiahnutia zhody života človeka s prírodou, čo je základnou zásadou stoickej etiky.
Podľa R. Rortyho je to výsledok argumentujúceho rozhovoru.
Podľa G. Vica je vedenie poznanie príčin. Vec poznáme len vtedy, keď poznáme jej príčinu, keď poznáme jej dôvod. Ak pre správne poznávanie je nevyhnutné poznať príčinu veci, sme schopní poznať ako pravdivé len to, čo sme sami vytvorili, pretože dokonale poznáme len seba. Poznateľné je len „factum“ - skutok, to, čo sme sami urobili. Poslaním ľudského ducha je nepremýšľať o súcne, ale o fakte, o vykonanom, o vlastnom svete človeka, pretože len tomu môžeme naozaj rozumieť. Človek nestvoril svet, preto nemôže ani preniknúť do jeho posledných hlbín. Dokonalé a preukázateľné poznanie môže človek dosiahnuť len v matematike a dejinách. To je totiž okruh ľudskej viditeľnej činnosti. V oceáne pochybností, ktoré ohrozovali ľudstvo na počiatku nového veku, po stroskotaní starých metafyzikov, vo fakte bola obajavená opäť nová pôda, na ktorej si človek môže postaviť novú existenciu.
Začína vláda faktov, to je radikálny obrat človeka k svojmu vlastnému dielu, ktoré si uvedomuje
Majstrovstvá sveta vo futbale 2014

Prideľovanie MS

Prideľovanie majstrovstiev sveta vyhrala Brazília, ktorá získala v poslednom hlasovacom kole viac hlasov ako jej súper Kolumbia.
Ollières

Poloha

Obec má rozlohu 39,66 km². Najvyšší bod je položený 621 m n. m. a najnižší bod 311 m n. m.

Obyvateľstvo

Počet obyvateľov obce je 640 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mámakunudú

Mámakunudú (ang. Maamakunudhoo/Malcolm Atoll) prírodný atol patriaci administratívne pod atol Há Dálu (spolu s Thiladunmathí-Miladunmadulu) na Maldivách. Nachádza sa na severozápadnej časti Maldivského súostrovia.
Veľkosťou je atol Mámakunudú zaraďovaný medzi menšie atoly, nachádza sa asi 17 km západne od najväčšieho prírodného atolu Thiladunmathí-Miladunmadulu. Dlhý je 27 km vo smere juhozápad - severovýchod, a široký cca 4 km.
Na atole sú štyri ostrovy, jeden obývaný: Makunudú; a tri neobývané: Dorukanduhurá, Fenbóhurá a Innafusi. Všetky sa nachádzajú na severovýchodnej časti atolu.
Emmanuel Schikaneder

Životopis

Roku 1773 sa stal členom kočovnej divadelnej spoločnosti. Jeho divadlo prišlo roku 1780 do Salzburgu, kde sa poprvýkrát stretol s Leopoldom Mozartom i jeho synom Wolfgangom.
V roku 1777 sa oženil s Eleonorou Arthovou. V roku 1785 hral v Kärntnertorskom divadle (Divadlo pri Korutánskej bráne) a zároveň vo vtedajšom cisárskom divadle. Cisár Jozef II. mu neskôr zakázal hrať v Kärntnertore, a tak v roku 1787 odišiel do Regensburgu. V roku 1789 sa však opäť vrátil do Salzburgu. v roku 1791 účinkoval v opere Čarovná flauta od Mozarta, stvárňoval rolu Papagena.
V roku 1801 bolo jeho divadlo zatvorené a preto začal pôsobiť v Theater an der Wien. Tam účinkoval v opere Alexander. Pri predstaveniach dával dôraz na nákladnú výpravu a efekty.
V divadle pôsobil až do roku 1804. Potom pôsobil v Brne a Steyri. Počas napoleonských vojen postupne skrachoval a svoj život dožil vo Viedni.
Prosenka

Ochrana

Predmetom ochrany sú trávinobylinné spoločenstvá bývalých extenzívnych pasienkov s výskytom silne ohrozeného druhu červenohlava obyčajného (Orchis morio). Vyhlásená za malú plošnú prírodnú rezerváciu v roku 1998.
Dokeská pahorkatina

Geológia

Je to členitá pahorkatina, tvorená vrchnokriedovými pieskovcami, piesočnatými slieňovcami, slieňovcami a vápnitými ílovcami a treťohornými vulkanitmi. Vyhranený štruktúrne denudačný povrch, miestami neotektonicky porušený, charakterizovaný sedimentárnymi štrukturálnymi stupňovinami, štruktúrnymi a tektonickými kotlinami, kaňonovitými údoliami, neovulkanickými uzlami a početnými tvarmi zvetrávania a odnosu pieskovcov.

Ochrana prírody

Na území Dokeskej pahorkatiny pôsobí CHKO Kokořínsko a CHKO České středohoří. Je tu rad chránených lokalít, NPP Peklo, PP Kaňon potoka Kolné, NPR Novozámecký rybník, NPP Swamp, NPR Břehyně - Pecopala, PR Veľký a Malý Bezděz, PR Kokořínský důl, PP Špičák u Střezivojic, PP Husa.
Montchaton

Poloha

Obec má rozlohu 6,5 km². Najvyšší bod je položený 61 m n. m. a najnižší bod 5 m n. m.

Obyvateľstvo

Počet obyvateľov obce je 331 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dolina Tomanowa

Poloha

Na východnej a južnej strane ju ohraničuje Hlavný hrebeň Západných Tatier začínajúc od Temniaka cez Tomanovské sedlo, Poľskú Tomanovú po Smrečiny (Smrečinský vrch). Zo severu dolinu lemuje Tomanowy Grzbiet, Smreczyński Żar a Gubalec, na východe Skrajny Smreczyński Grzbiet , ktorý ju oddeľuje od Doliny Pyszniańskiej – druhého veľkého odvetvia Doliny Kościeliskiej.
Dolina Tomanowa sa severozápadným smerom zvažuje z Tomanovského sedla cez Kamienisty Żleb a pri Polanie Smytniej sa stáča do Doliny Kościeliskiej. Po jej dne preteká Tomanow Potok, ktorý sa vlieva do Kościeliskiego Potoka. Dolina má asymetrickú štruktúru. Na južnej strane má niekoľko bočných odvetví, smerom od východu na západ sú: Dolina Sucha Tomanowa, Zadnia Sucha Dolina Smreczyńska, Skrajna Sucha Dolina Smreczyńska. Na severnej stane nemá bočné odvetvia, len niekoľko žľabov, z ktorých najvýznamnejší je Czerwony Żleb.

Geológia

V doline sú dva typy hornín. Jej južné úbočia tvoria kryštalické horniny a severné stráne tvoria vápencové a dolomitické sedimenty. Počas pleistocénu bola pokrytá ľadom.

Príroda

Cez dolinu vedie hlavná migračná trasa divokej zveri. Na jar tu často možno vidieť stopy medveďa a jelenej zveri. Z rastlín, ktoré sú v Poľsku zriedkavé, tu rastie krivec najmenší (Gagea minima (L.) Ker Gawl.) a v Czerwonym Żlebe tiež ostropysk poľný tatranský (Oxytropis campestris (L/) DC), ktorý rastie len v Tatrách, aj to len na niektorých miestach. Na vápencových skalách rastie bohatá vápencomilná kvetena. V roku 2004 v Czerwonym Żlebe boli objavené tri stopy dinosaurov pochádzajúce z vrchného triasu (nachádzajú sa v Muzeu Przyrodniczym Tatrzańskiego Parku Narodowego).

História

V minulosti bola dolina vyklčovaná a vypásaná. Toto právo udelil goralom v roku 1615 kráľ Žigmund III.. Pasenie ovcí bolo zakázané v roku 1957, kedy bola vyhlásená prísna prírodná rezervácia. Cez dolinu i cez Tomanovské sedlo, od dávnych čias prechádzali na druhú stranu Tatier obchodníci, pastieri, pytliaci, haviari a zbojníci. V roku 1899 sa dokonca plánovalo vybudovať cestu spájajúcu Podhalie s Liptovom. V doline v minulosti dolovali železnú rudu. Zmieňujú sa o tom listiny z roku 1736. Neskôr gorali predali dolinu grófovi Władysławovi Zamoyskému. V roku 1927 tu postavili vzorový salaš, kde školili bačov. Počas druhej svetovej vojny sa na salaši skrývali sovietski partizáni.
Slávik 2010

Slávik 2010 je udeľovanie cien populárnej hudby, ktoré sa uskutočnilo 26. novembra 2010 v Starej tržnici v Bratislave. Moderátormi večera boli Filip Tůma a Vera Wisterová. Vyhlasovateľom ankety je jej hlavný organizátor – FORZA, a.s. v spolupráci s agentúrou OKLAMČÁK Production a TV Markíza.
Ursida

Anatómia

Medveďovité majú veľmi robustnú postavu, veľkú lebku, krátky chvost a silné nohy s dlhými nezatiahnuteľnými pazúrmi, ktorými môžu jediným úderom zabiť aj veľké zviera. Samce sú až o 20% väčšie než samice. Srsť býva čiernej, hnedej alebo bielej farby, obvykle majú na prsiach žltý alebo biely znak. Podľa dlhého ňufáku, malých očí a uší sa dá usudzovať, že majú výborný čuch, ale zároveň zlý zrak a sluch. Stoličky niektorých druhov stratili rezaciu a trhaciu funkciu. Miesto toho sú ploché s hrbolkami a sú výborným nástrojom k drveniu vegetácie. Medveďovité chodia pomaly a pri chôdzi sa dotýkajú zeme všetkými piatimi prstami aj pätou, ale v prípade potreby dokážu veľmi rýchlo zrýchliť a tiež veľmi dobre šplhajú.

Potrava

Potrava väčšiny druhov medveďovitých sa skladá väčšinou zo zmesi mäsa, vrátane rýb a hmyzu, a rastlinného materiálu ako sú korene a bobule. Výhradne na mäso sa špecializuje len medveď biely, pretože nežije v prostredí s vegetáciou, zatiaľčo panda veľká je takmer výlučne vegetarián. Živí sa bambusovými výhonkami. Medvede zbierajú potravu predovšetkým vo dne a na rastlinnú stravu sa zameriava viac, než ostatné šelmy, a preto trávia omnoho viacej času kŕmením.

Pôvod

Predkom súčasných medveďov je podľa niektorých názorov oligocénny rod Cephalogale, dosahujúci približne veľkosti dnešnej pandy červenej. V tom období mali ešte všetci predchodcovia medveďov dlhý chvost a dosahovali podobných rozmerov. V priebehu evolúcie zväčšovali medvede postupne svoje rozmery, až sa nakoniec stali najväčšími suchozemskými šelmami s masívnou hlavou, silným telom a krátkym chvostom. Miestom pôvodu medveďov bola Eurázia.
Commedia dell'arte

Commedia dell’arte (CDA) je druh ľudového, profesionálneho divadla v Taliansku. Nevieme kedy presne vznikla, ale rozšírila sa v polovici 16. storočia a jestvovala až do 18. storočia. Hrala sa v miestnom nárečí a preto bola  ľudovo zrozumiteľná a aktuálna. Základom je improvizácia (text nebol vopred daný, existuje len kostra príbehu, na základe ktorej sa improvizuje)  a pevné herecké typy (každý herec hral celý život tú istú postavu, ktorá mala svoj kostým, masku a charakter.). Každý herec musel byť výborný tanečník, akrobat a rozprávač. Herci poznali repliky, ktoré na divákov zaberú. Dramatické akcie boli také prudké, že divákom nedovolili vydýchnuť. Pre úspech tohto divadla bola najpodstatnejšia súhra kolektívu, ktorá vychádzala zo sebadisciplíny hercov. CDA sa síce neujala ako reprezentačný typ divadla, ale mala vplyv na Goldoniho a Moliera, ktorí priviedli improvizáciu do písaných textov a ďalej využili aj typovosť postáv (ich postavy mali jednu základnú vlastnosť, okolo ktorej sa točí všetko ostatné). Negatívum CDA je to, že opakovaný vtip už nie je vtipom a prestala vychádzať z potrieb spoločnosti.

Postavy

Nebolo dôležité prostredie v ktorom sa hralo, dôležité boli postavy a kostýmy. Išlo o komédiu ľudských typov, ktoré boli stále a nemenné. Napr. sluhovia (zanni) – Brighella a Arlecchino – vytvárali zápletku a posúvali príbeh dopredu; starci (vecchi) – Dottore (karikatúra lekára alebo právnika, učenca z Bologne) a Pantalone (kupec) sa stali obeťami posmeškov a žartov. Ďalšími postavami boli Capitano – chvastúnsky vojak, ktorý mal vždy úspech u žien; smutný a melancholický Pierrot a iné.
Duhort-Bachen

Poloha

Obec má rozlohu 34,17 km². Najvyšší bod je položený 159 m n. m. a najnižší bod 64 m n. m.

Obyvateľstvo

Počet obyvateľov obce je 621 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Porsche

Prehľad

Spoločnosť bola založená ako Dr. Ing. h. c. F. Porsche GmbH v roku 1931 Ferdinandom Porsche, rakúskym inžinierom narodeným v Maffersdorfe v časoch Rakúsko-Uhorska (dnes Vratislavice nad Nisou, Česko) a jeho zaťom Antonom Piëchom rakúskym advokátom. Ferdinand Porsche je tiež známy pre dizajn prvého Volkswagenu, ale Béla Barényi o päť rokov neskôr predstavil základný dizajn. V súčasnosti firma vyrába modely športových automobilov 911 (991/2), 718 Boxster,718 Cayman, SUV Cayenne a Macan. Najnovší modelový rad sedan Panamera sa začal vyrábať dňa 20. apríla 2009.
V auguste 2009 sa Porsche SE a Volkswagen AG dohodli na zlúčení v roku 2011 do formy "Integrated Automotive Group".
Carlo Goldoni

Životopis

Narodil sa v rodine lekára Giulia Goldoniho a Margherity Salvioni. Čítať a písať sa naučil keď mal len štyri roky, svoju prvú hru napísal keď mal deväť rokov. Pokúšal sa študovať filozofiu u dominikánov (1720 – 1721), právo v Pavii (1723 – 1724) a neskôr v Modene (1727). Štúdium práv dokončil až v roku 1731 v Ravenne. Medzitým písal hry, kočoval s hereckou spoločnosťou a pracoval v rôznych advokátskych kanceláriách.
V roku 1733 sa začal túlať po celom severnom Taliansku. Určitý čas pôsobil aj ako tajomník benátskeho veľvyslanca v Miláne. V roku 1734 sa vrátil sa do Benátok, kde sa začal venovať už výhradne divadlu. S divadelnou spoločnosťou sa pohyboval po Taliansku a počas pobytu v Janove sa oženil s Nicolettou Conniovou.
V ďalších rokoch sa úspešne hrali desiatky jeho hier. Bol riaditeľom divadiel v Benátkach a Janove, písal libretá opier. V roku 1757 bol  menovaný v Parme za dvorného básnika francúzskych Bourbonovcov s pravidelnou penziou. V roku 1758 ho prijal na audiencii pápež Klement XIII..
Počnúc hrou Prefíkaná vdova začal realizovať reformu talianskeho ľudového divadla. Oslobodil ho od nadvlády masiek, vnútil mu celistvý literárny text s individuálnymi charaktermi. V jeho dramatickom odkaze je vyše 200 hier: tragédie, intermezzá, libretá ku komickým i vážnym operám, no na svetových javiskách si udržuje domovské právo len ako komédiograf. Cenným dokumentom o divadelnom živote Talianska a Francúzska 18. storočia sú jeho memoáre Pamäti (slovenský preklad r. 1957). Nevraživosť mnohých rivalov a odporcov ho roku 1762 vyhnala z rodného Talianska do Paríža, kde zaznamenal mnohé úspechy.
V roku 1763 odišiel do Paríža, kde sa stal vychovávateľom kráľovských dcér a písal ďalšie  komédie. V rokoch 1784 – 1787 napísal svoje Pamäti. V roku 1792 mu Národný konvent zastavil penziu. Obnovil mu ju na základe príhovoru priateľov vo februári 1793. Goldoni ale deň pred týmto rozhodnutím zomrel. 
Vďaka prekladom dvadsiatich Goldoniho hier do slovenčiny stali sa trvalou súčasťou repertoárov profesionálnych i ochotníckych súborov na Slovensku.
Ouranosaurus

Znaky

Podobne ako ďalšie príbuzné rody spomedzi primitívnych iguanodontov, tiež išlo o dvoj- a štvornohé zviera s nízkou podlhovastou hlavou a silnými zadnými končatinami, na ktorých spočívala väčšina váhy tela. Tento bylinožravec mal výrazne predĺžené tŕne stavcov, ktoré sa mu od špičky stále predlžovali až k väzom, kde prudko klesli. Na tieto tupé výčnelky sa za života dinosaura zrejme upínala kožená plachta, ktorou sa jej majiteľ zbavoval zbytočného tepla. Samcom sa však počas obdobia párenia mohla vplyvom hormonálnych zmien pestro sfarbiť, aby lákala samice a demonštrovala silu jej nositeľa. Predné končatiny tohto tvora boli oproti takému rodu Iguanodon štíhlejšie a pazúr na palci menej výrazný. Zobák tohto blízkeho príbuzného prvých hadrosaurov už mal podobný tvar ako zobák kačice. Na lebke je  zaujímavý malý výčnelok pred očami. Podobný mali aj niektoré iné ornitopody, napr. rod Maiasaura. Význam týchto útvarov je neznámy.
Le Plessis-Luzarches

Poloha

Obec má rozlohu 0,9 km². Najvyšší bod je položený 101 m n. m. a najnižší bod 56 m n. m.

Obyvateľstvo

Počet obyvateľov obce je 131 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Auterive (Gers)

Poloha

Obec má rozlohu 10,79 km². Najvyšší bod je položený 285 m n. m. a najnižší bod 141 m n. m.

Obyvateľstvo

Počet obyvateľov obce je 532 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Edward Caird

Edward Caird (* 1835 – † 1908) bol anglický filozof, predstaviteľ absolútneho idealizmu.
Jozef Grandtner

Životopis

Spolunájomca tlačiarne Slovan v Banskej Bystrici (1929-1935) a jej spoluvlastník (1935-1939). Tlačili prevažne slov. knihy, noviny a časopisy (Pohronský hlásnik, Kúpele a letoviská na Slovensku a i.).